Óttaðist gjaldfellingu
Sú ákvörðun Landsbankans á síðasta ári að fyrirframgreiða meira en 70 milljarða í gjaldeyri inn á 280 milljarða erlent skuldabréf bankans var ekki síst tekin til að koma í veg fyrir þann möguleika að kröfuhafar gamla bankans (LBI) gætu gjaldfellt skuldabréfið. Þetta herma heimildir Morgunblaðsins.
Landsbankinn hafði af því áhyggjur að samhliða áformum stjórnvalda um uppstokkun á kvótakerfinu þá gæti sú staða komið upp að bankinn myndi ekki uppfylla ákvæði vegna trygginga LBI fyrir endurgreiðslu skuldabréfsins. Gerð er krafa um að a.m.k. 30% af heildarveðsetningu bréfsins skuli koma frá lánum sjávarútvegsfyrirtækja.
Í bréfi sem LBI sendi til Landsbankans sumarið 2011, sem Morgunblaðið hefur undir höndum, er því haldið fram að sú óvissa sem hafi ríkt um rekstrarskilyrði sjávarútvegsfyrirtækja, vegna áætlana stjórnvalda um að breyta stjórn fiskveiða, hafi þá þegar orsakað verðmætisrýrnun á lánasafni Landsbankans.
Í fréttaskýringu um þetta mál í Morgunblaðinu í dag kemur fram, að LBI er þeirrar skoðunar að slík verðmætisrýrnun falli undir sérstakt skaðleysisákvæði um að þrotabúið þurfi ekki að bera neinn skaða af sértækum stjórnvaldsaðgerðum sem rýra eignasafn bankans.
Sú ákvörðun Landsbankans á síðasta ári að fyrirframgreiða meira en 70 milljarða í gjaldeyri inn á 280 milljarða erlent skuldabréf bankans var ekki síst tekin til að koma í veg fyrir þann möguleika að kröfuhafar gamla bankans (LBI) gætu gjaldfellt skuldabréfið.
Landsbankinn hafði af því áhyggjur að samhliða áformum stjórnvalda um uppstokkun á kvótakerfinu þá gæti sú staða komið upp að bankinn myndi ekki uppfylla ákvæði vegna trygginga LBI fyrir endurgreiðslu skuldabréfsins.